Kelle uhkus tahab ikka veel murda  kellegi meelt, see murrab oma luud. Selle mehe uhkus tahtis muuta oma riigi meelt. See mees oli arhitekt, kes isegi haigena tahtis veel kramplikult tõestada, et tema loodud vorm on parim, tervislikum, arendavam, otstarbekam, looduslikum, inimsõbralikum. Ta ei saanud aru, mida tähendab: töö tõestab ennast ise. Mees kirjutas kirju vastavatesse instantsidesse ja nõudis, et tema tööd tunnustatakse, sest tal oli vastav teaduslik kraad. Ta keeldus sotsiaalabist, sest arvas, et ta väärib riiklikku autasu.